કેન્દ્ર સરકારની વેસ્ટર્ન રેલવે પ્રોજેકટ કોરિડોરના જમીન સંપાદનની પ્રક્રિયા સામે ખેડૂતોનો આક્રોશ ચરમસીમાએ પહોંચ્યો હતો. પાણીના ભાવે હડપ કરવામાં આવી રહેલી જમીન અને ઓછા વળતરના મુદ્દે પાલનપુરમાં અગાઉ યોજાયેલી બેઠકમાં ખેડૂતોએ ઉગ્ર આંદોલન કરવાની ચિમકી પણ ઉચ્ચારી હતી. આવી સ્થિતિમાં પાલનપુર તાલુકાના સદરપુર ગામે બુધવારે રેલવે તંત્ર દ્વારા બળજબરી પૂર્વક જમીન સંપાદન કરવાની પ્રક્રિયા હાથ ધરવામાં આવી હતી. આ અંગે ખેડૂત કમલેશભાઇ પટેલે આક્રોશ સાથે જણાવ્યું હતુ કે, ભાજપની સરકારમાં ખેડૂતો ઉપર ત્રાસ ગુજારવામાં આવી રહ્યો છે.